Document ID: 32012D0492

KOMISIJOS SPRENDIMAS
2012 m. rugsėjo 3 d.
kuriuo dėl erkinio encefalito ir pernešėjų platinamų užkrečiamųjų ligų kategorijos iš dalies keičiamas Sprendimas 2000/96/EB
(pranešta dokumentu Nr. C(2012) 3241)
(Tekstas svarbus EEE)
(2012/492/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. rugsėjo 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo (1), ypač į jo 3 straipsnio a punktą,
kadangi:
(1)
1999 m. gruodžio 22 d. Komisijos sprendime 2000/96/EB dėl užkrečiamųjų ligų, kurios turi būti laipsniškai įtrauktos į Bendrijos tinklą pagal Europos Parlamento ir Tarybos sprendimą Nr. 2119/98/EB (2), išvardytos tam tikros užkrečiamosios ligos, kurioms turi būti taikoma epidemiologinė priežiūra Bendrijos tinkle, sukurtame Sprendimu Nr. 2119/98/EB;
(2)
Sprendimo Nr. 2119/98/EB priede konkrečiai nurodytos pernešėjų platinamos ligos, priskiriamos kategorijai užkrečiamųjų ligų, kurios turi būti atrenkamos siekiant gauti vienarūšės informacijos ataskaitų teikimo tikslais;
(3)
erkinis encefalitas (TBE) yra erkių platinama žmonių liga, sukelianti ilgalaikę neurologinę negalią ir 1,4 % mirties atvejų. Šios ligos galima išvengti skiepijant; pastaraisiais metais ligos atvejų padaugėjo, ir ji išplito į naujas Europos geografines vietoves. Šie pokyčiai įvyko greičiausiai dėl įvairių priežasčių, įskaitant klimato kaitą ir pasikeitusias erkių buveines;
(4)
todėl erkinis encefalitas atitinka Sprendimo 2000/96/EB II priede išdėstytus kriterijus, pagal kuriuos atrenkamos užkrečiamosios ligos, kurioms taikoma epidemiologinė priežiūra Bendrijos tinkle, sukurtame Sprendimu Nr. 2119/98/EB, ir todėl tikslinga šią ligą įtraukti į Sprendimo 2000/96/EB I priedo užkrečiamųjų ligų, kurioms turi būti taikoma ši epidemiologinė priežiūra, sąrašą;
(5)
šiame sprendime nustatytos priemonės atitinka komiteto, įsteigto Sprendimu Nr. 2119/98/EB, nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/96/EB I priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje 2012 m. rugsėjo 3 d.

Labels: 0
16